স্টাফ রিপোর্টার ॥ হবিগঞ্জ পৌর বাস টার্মিনাল থেকে জেলার বিভিন্ন স্থানে টেম্পু চলাচল করে। গতকাল শনিবার বিকাল ৪টায় মাখন মিয়া নামে এক ব্যক্তি চুনারুঘাট যাওয়ার জন্য একটি টেম্পু ভাড়া নিতে আসে। এ সময় ভাড়া নিয়ে টেম্পু ড্রাইভার ফরহাদ মিয়া ও মাখন মিয়ার মাঝে কথা কাটাকাটি হয়। এ সময় মাখন মিয়া ও তার লোকজন ৭টি টেম্পু ভাঙচুর করে। খবর পেয়ে সদর থানার এস আই ইকবাল বাহার ঘটনাস্থল পরিদর্শন করেন। এ ব্যাপারে জেলা টেম্পু মালিক সমিতির সভাপতি মুক্তিযোদ্ধা নজরুল ইসলাম ফারুক জানান, ঘটনার ব্যাপারে আজ রবিবার জেলা সমন্নয় কমিটির সভায় যে সিদ্ধান্ত হবে সে মোতাবেক আমরা কাছ করবো।